CELEX: C2004/284/25
Language: hu
Date: 2004-11-20 00:00:00
Title: C-422/04. sz. ügy: A Bundesverwaltungsgericht 2004. július 7-i végzésével az ISIS Multimedia Net GmbH & Co. KG kontra Németországi Szövetségi Köztársaság ügyben benyújtott előzetes döntéshozatal iránti kérelem

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/13
            
         A Bundesverwaltungsgericht 2004. július 7-i végzésével az ISIS Multimedia Net GmbH & Co. KG kontra Németországi Szövetségi Köztársaság ügyben benyújtott előzetes döntéshozatal iránti kérelem
   (C-422/04. sz. ügy)
   (2004/C 284/25)
   A Bundesverwaltungsgericht 2004. július 7-i végzésével, amely 2004. október 4-én érkezett a Bíróság hivatalához, az ISIS Multimedia Net GmbH & Co. KG kontra Németországi Szövetségi Köztársaság ügyben előzetes döntéshozatal iránti kérelmet nyújtott be az Európai Közösségek Bíróságához.
   A Bundesverwaltungsgericht a következő kérdésekről kéri a Bíróság döntését:
   
               1)
            
            
               Úgy kell-e értelmezni a távközlési szolgáltatások terén az általános felhatalmazásokra és egyedi engedélyekre vonatkozó közös szabályozási keretről szóló, 1997. április 10-i 97/13/EK európai parlamenti és tanácsi irányelv (1) (engedélyezési irányelv) 11. cikkének (1) bekezdését, hogy azzal ellentétes egy olyan engedélyezési díj kivetése, amelynek kiszámításánál a nemzeti szabályozó hatóság 30 éves időszak alatt előreláthatóan felmerülő általános igazgatási költségeit vették alapul?
               Az első kérdésre adott igenlő válasz esetén
            
         
               2)
            
            
               Úgy kell-e értelmezni az EK 10. cikkét és az engedélyezési irányelv 11. cikkét, hogy azok megkövetelik egy, az 1. kérdés szerinti díjat megállapító, díjkivetésről szóló határozat hatályon kívül helyezését, amelyet a nemzeti jog által biztosított lehetőség ellenére nem támadtak meg, ha a nemzeti jog a hatályon kívül helyezést megengedi, de nem követeli meg?
            
         
      (1)  HL L 117., 15. o.